མདོ་འདུས་ལེའུ་གཉིས་པ་ལས།ནུབ་ཕྱོགས་དམུ་ཡི་རྒྱལ་ཁབ།ཤར་ཕྱོགས་རྒྱ་ཡི་ཡུལ།བྱང་ཕྱོགས་ལི་བལ་ཁྲོམ།བྱང་ཤར་ཧོར་གྱི་ཡུལ།གངས་ཅན་བོད་ཀྱི་ཡུལ།ཞེས་པ་ལྟར་ན།གངས་ཏི་སེའི་ནུབ་ཕྱོགས་སུ་དམུའི་རྒྱལ་ཁབ་ཅེས་པ་བསྟན་འཛིན་རྒྱལ་པོ་སྡེ་དྲུག་གི་ནང་ཚན་དམུ་རིགས་རྒྱལ་པོའི་རྒྱལ་ཁབ་ཡོད་པར་བཤད།བོད་ཀྱི་ཤར་ཕྱོགས་སུ་རྒྱ་ཡི་རྒྱལ་ཁབ་དང་།ལྷོ་ཕྱོགས་མོན་གྱི་ཡུལ་ཞེས་པ་ནི་ད་ལྟ་མོན་པ་མི་རིགས་གཙོས་པའི་ཡུལ་གྲུ་རྣམས་ལ་གོ་འམ་སྙམ།ཤར་ལྷོར་འཇང་གི་རྒྱལ་ཁབ།བྱང་ཕྱོགས་ན་ལི་བལ་དང་ཁྲོམ་བཅས་ཡོད།བྱང་ཤར་ཕྱོགས་སུ་ཧོར་གྱི་ཡུལ་སྟེ་ཧོར་ཚོ་བ་སོ་དགུ་སོགས་ལ་གོའམ་བསམ།གངས་ཅན་བོད་ཀྱི་ཡུལ་ཞེས་པ་ནི་དབུས་གཙང་གི་ས་རྣམས་ལ་གོ་བ་ལེན་དགོས་པ་འདྲ།དེའི་སྐབས་སུ་ཧོར་དང་ཁྲོམ་ལི་བལ།འཇང་དང་མོན་སོགས་ད་དུང་བོད་ཀྱི་ཁོངས་སུ་མི་འདུ་བར་བཤད་པས་རྒྱལ་ཕྲན་བཅུ་གཉིས་སྐབས་ཡིན་པར་ར་སྤྲོད་ཐུབ།